Inicijativa 'Istina o Istanbulskoj' traži od Ministarstva uprave dodatnih 15 dana za prikupljanje potpise ondje gdje su u tome, tvrde, protuzakonito spriječeni

Za referendum na kojem bi se glasovalo o otkazivanju ratifikacije Istanbulske konvencije nedostaje im oko 4.000 potpisa, koji i dalje pristižu, stoga inicijativa nije propala, tvrde iz "Istine o Istanbulskoj".

"Ostvarili smo fenomenalan rezultat s obzirom na financijska sredstva koja smo imali. Potpise još brojimo, stanje se mijenja iz trenutka u trenutak. Još nam pristižu potpisi, ali ne gajimo iluzije da će doći još 100.000 potpisa. Nedostaje nam oko 4.000", rekao je Željko Sačić iz Inicijative, istaknuvši kako im je u nekim gradovima i općinama (Rijeka, Gradac, Sisak, Samobor...) protuzakonito uskraćeno da prikupljaju potpise, zbog čega su podnijeli kaznenu prijavu, a ići će i s ustavnim tužbama na temelju povrede biračkog prava, tvrde.

Sadržaj se nastavlja...

Do 27. svibnja trebali su prikupiti 374.740 potpisa. Dosad pristigle potpise prebrojavali su triput, izbacivavši one koji nisu bili potpuni uglavnom zbog netočno ispisanog OIB-a.

Inicijativa "Narod odlučuje" još nije objavila brojku prikupljenih potpisa za raspisivanje referenduma o izmjenama izbornog sustava. Tvrde da su prikupili i više nego dovoljno potpisa.